ส่วนที่ 2

  -----------------------------------------------------------------------
  บริษัทที่ออกหลักทรัพย์

  -----------------------------------------------------------------------

ส่วนที่ 2

บริษัทที่ออกหลักทรัพย์

  -------------------- --- -----------------------------------------------
  ชื่อบริษัท               :   บริษัท ตะวันออกพาณิชย์ลีสซิ่ง จำกัด (มหาชน)

  ลักษณะการประกอบธุรกิจ   :   ประกอบธุรกิจให้เช่าซื้อรถยนต์

  ที่ตั้งสำนักงานใหญ่        :   976/1 ซอยโรงพยาบาลพระราม 9 ถนนริมคลองสามเสน
                           แขวงบางกะปิ เขตห้วยขวาง กรุงเทพฯ10310

  เลขทะเบียนบริษัท        :   เลขที่ 40854600029

  Homepage             :   http://www.ecl.co.th

  โทรศัพท์               :   0-2641-5252

  โทรสาร               :   0-2641-5995
  -------------------- --- -----------------------------------------------

บริษัท ตะวันออกพาณิชย์ลีสซิ่ง จำกัด (มหาชน)
มีวัตถุประสงค์ในการนำเงินที่ได้จากการเสนอขายหลักทรัพย์ครั้งนี้
ซึ่งมีมูลค่าหลังหักค่าธรรมเนียมการจัดจำหน่ายและรับประกันการจำหน่าย
และค่าใช้จ่ายอื่นที่เกี่ยวข้องกับการเสนอขายหุ้นประมาณ 122.3 ล้านบาท ไปใช้ดังนี้

+---------------------------+------------------+-----------------------+
| วัตถุประสงค์การใช้เงิน         | จำนวนเงิน         | ระ                    |
|                           |                  | ยะเวลาที่ใช้เงินโดยประมาณ |
|                           | (ล้านบาท)         |                       |
+---------------------------+------------------+-----------------------+
| ขยาย                      | 122.3            | ไตรมาส 2 ปี 2547       |
| การให้สินเชื่อเช่าซื้อรถยนต์มือสอง |                  |                       |
+---------------------------+------------------+-----------------------+

1. ปัจจัยความเสี่ยง

ปัจจัยความเสี่ยงที่อาจเกิดขึ้นและมีผลกระทบต่อการดำเนินงานของบริษัท มีดังนี้

1.1 ความเสี่ยงจากความผันผวนของอัตราดอกเบี้ย

ในธุรกิจเช่าซื้อนั้นดอกเบี้ยที่คิดกับลูกค้าจะเท่ากันทุกงวดตลอดอายุสัญญาหรือที่เรียกว่า Flat Rate
กล่าวคือ อัตราดอกเบี้ยที่ใช้คำนวณตลอดอายุของสัญญาจะคิดจากเงินต้นตั้งแต่เริ่มทำสัญญา
โดยไม่มีการลดเงินต้นที่ใช้ในการคำนวณถึงแม้จะมีการผ่อนชำระค่างวดมาแล้วก็ตาม
ในขณะที่อัตราดอกเบี้ยเงินกู้ยืมของบริษัทเป็นแบบ Effective Rate
ซึ่งดอกเบี้ยจะลดลงเมื่อเงินต้นลดลง จึงทำให้ธุรกิจมีส่วนต่างอัตราดอกเบี้ยรับและดอกเบี้ยจ่าย
(Spread) ค่อนข้างสูง อย่างไรก็ตาม
การเปลี่ยนแปลงของอัตราดอกเบี้ยในตลาดจึงมีผลกระทบต่อการดำเนินธุรกิจของบริษัท
ทั้งนี้ในการให้สินเชื่อบริษัทจะคิดดอกเบี้ยจากลูกค้าในอัตราคงที่ (Fixed Rate)
ตลอดอายุสัญญาเช่าซื้อ ในขณะที่แหล่งเงินกู้ของบริษัทที่มาจากเงินกู้ยืมจากสถาบันการเงินนั้น
ส่วนหนึ่งมีอัตราดอกเบี้ยลอยตัว (Float Rate) ซึ่งขึ้นกับอัตราดอกเบี้ยในท้องตลาดขณะนั้น ๆ
หากอัตราดอกเบี้ยในตลาดมีการปรับตัวสูงขึ้นจะส่งผลกระทบต่อต้นทุนเงินกู้ยืมของบริษัท
ในกรณีที่อัตราดอกเบี้ยเงินกู้เพิ่มขึ้นร้อยละ 1
จะส่งผลกระทบเฉพาะเงินกู้ที่มีอัตราดอกเบี้ยลอยตัวของบริษัท ซึ่งมีจำนวน 522.47 ล้านบาท
อัตราดอกเบี้ยที่เพิ่มขึ้นดังกล่าวจะทำให้ต้นทุนการกู้ยืมเงินโดยรวมเพิ่มขึ้นร้อยละ 19 อย่างไรก็ตาม
เมื่อมีสัญญาณของการปรับตัวของอัตราดอกเบี้ยในตลาด
บริษัทจะปรับอัตราดอกเบี้ยที่คิดกับลูกค้าขึ้นเพื่อให้บริษัทได้รับผลกระทบจากส่วนต่างอัตราดอกเบี้ยน้อยที่สุด
โดยทั่วไปแล้วอัตราดอกเบี้ยเงินกู้ในตลาดมักจะปรับขึ้นครั้งละไม่เกินร้อยละ 0.25
ซึ่งบริษัทจะปรับอัตราดอกเบี้ยที่คิดกับลูกค้าเพิ่มขึ้นตามอัตราดอกเบี้ยตลาดเสมอ อย่างไรก็ตาม
บริษัทได้ตระหนักถึงความเสี่ยงที่อาจเกิดขึ้นจากความผันผวนของอัตราดอกเบี้ย
และมีนโยบายที่จะลดความเสี่ยงที่อาจเกิดขึ้นจากความผันผวนของอัตราดอกเบี้ยด้วยการจัดหาแหล่งเงินที่มีต้นทุนคงที่เพื่อให้สอดคล้องกับลักษณะการให้สินเชื่อดังกล่าว
โดยบริษัทมีสัดส่วนเงินกู้ยืมประเภทที่มีอัตราดอกเบี้ยคงที่ และอัตราดอกเบี้ยลอยตัว ณ วันที่ 31
ธันวาคม 2545 และ 2546 และ ณ วันที่ 31 มกราคม 2547 ดังนี้

+----------------+-------+-------+-------+-------+-------+--------+
| ปร             | 31    |       | 31    |       | 29    |        |
| ะเภทอัตราดอกเบี้ย | ธ     |       | ธ     |       | กุม    |        |
|                | ันวาคม |       | ันวาคม |       | ภาพันธ์ |        |
|                | 2545  |       | 2546  |       | 2547  |        |
+----------------+-------+-------+-------+-------+-------+--------+
|                | ล     | ร้อยละ | ล     | ร้อยละ | ล     | ร้อยละ  |
|                | ้านบาท |       | ้านบาท |       | ้านบาท |        |
+----------------+-------+-------+-------+-------+-------+--------+
| - คงที่          | -     | -     | 83.75 | 13.82 | 1     | 26.08  |
|                |       |       |       |       | 68.89 |        |
| - ลอยตัว        | 5     | 1     | 5     | 86.18 |       | 73.92  |
|                | 81.59 | 00.00 | 22.47 |       | 4     |        |
|                | ^(1/) |       |       |       | 78.63 |        |
+----------------+-------+-------+-------+-------+-------+--------+
| รวม            | 5     | 1     | 6     | 1     | 6     | 100.00 |
|                | 81.59 | 00.00 | 06.22 | 00.00 | 47.52 |        |
+----------------+-------+-------+-------+-------+-------+--------+

หมายเหตุ : ^(1/) เงินกู้ยืม ณ สิ้นปี 2545 ประกอบด้วยเงินกู้ยืมของบจ.ตะวันออกพาณิชย์ลีสซิ่ง
(เดิม) จำนวน 473.65 ล้านบาท และเงินกู้ยืมของ บจ.โปรเฟสชั่นแนลลีสซิ่ง จำนวน 107.94
ล้านบาท

ปัจจุบันบริษัทมีวงเงินกู้ยืมที่มีอัตราดอกเบี้ยคงที่จำนวน 210 ล้านบาท ซึ่งบริษัทได้ทยอยเบิกใช้
โดยมียอดเบิกใช้ ณ 29 กุมภาพันธ์ 2547 จำนวน 168.89 ล้านบาท
สำหรับในอนาคตบริษัทมีแผนที่จะจัดหาแหล่งเงินทุนที่มีอัตราดอกเบี้ยคงที่เพิ่มขึ้น
โดยให้มีอายุเงินกู้ใกล้เคียงกับอายุเฉลี่ยของพอร์ตสินเชื่อ
เพื่อให้สอดคล้องกับสินเชื่อที่ต้องปล่อยออกไป รวมทั้งมีส่วนต่างของอัตราดอกเบี้ย (Interest
Rate Spread) อยู่ในระดับที่มีกำไร
นอกจากนี้ในอนาคตบริษัทมีแผนที่จะระดมทุนด้วยการออกหุ้นกู้ระยะยาวที่มีอัตราดอกเบี้ยคงที่โดยเฉพาะในช่วงที่อัตราดอกเบี้ยต่ำ
รวมทั้งการออกหุ้นเพิ่มทุนเสนอขายประชาชนทั่วไป
พร้อมกับการนำบริษัทเข้าจดทะเบียนในตลาดหลักทรัพย์แห่งประเทศไทย

1.2 ความเสี่ยงด้านสภาพคล่องทางการเงิน

บริษัทมีแหล่งเงินทุนจากส่วนของทุนและการกู้ยืมจากสถาบันการเงิน โดยมีสัดส่วน ณ 31 ธันวาคม
2545 และ 2546 ดังนี้

+----------------------+-----------+----------+-----------+----------+
|                      | 2545      |          | 2546      |          |
+======================+===========+==========+===========+==========+
|                      | ล้านบาท    | ร้อยละ    | ล้านบาท    | ร้อยละ    |
+----------------------+-----------+----------+-----------+----------+
| ส่วนของผู้ถือหุ้น          | 228.53    | 28.21    | 331.96    | 35.38    |
|                      | ^(1/)     |          |           |          |
+----------------------+-----------+----------+-----------+----------+
| เงินกู้ยืม               | 281.13    | 34.70    | 233.13    | 24.85    |
|                      |           |          |           |          |
| -   เงินกู้ยืมระยะสั้น*    | 300.46    | 37.09    | 373.08    | 39.77    |
|                      |           |          |           |          |
| -   เงินกู้ยืมระยะยาว    |           |          |           |          |
+----------------------+-----------+----------+-----------+----------+
| รวมเงินกู้ยืม            | 581.59    | 71.79    | 606.21    | 64.62    |
|                      | ^(2/)     |          |           |          |
+----------------------+-----------+----------+-----------+----------+
| รวม                  | 810.12    | 100.00   | 938.17    | 100.00   |
+----------------------+-----------+----------+-----------+----------+

หมายเหตุ : ^(1/) ส่วนของผู้ถือหุ้น ณ สิ้นปี 2545
ประกอบด้วยส่วนของผู้ถือหุ้นของบจ.ตะวันออกพาณิชย์ลีสซิ่ง (เดิม) จำนวน 132.60 ล้านบาท
และส่วนผู้ถือหุ้นของ บจ.โปรเฟสชั่นแนลลีสซิ่ง จำนวน 95.93 ล้านบาท

^(2/) เงินกู้ยืม ณ สิ้นปี 2545 ประกอบด้วยเงินกู้ยืมของบจ.ตะวันออกพาณิชย์ลีสซิ่ง (เดิม)
จำนวน 473.65 ล้านบาท และเงินกู้ยืมของ บจ.โปรเฟสชั่นแนลลีสซิ่ง จำนวน 107.94 ล้านบาท

* เงินกู้ยืมระยะสั้น ได้รวมส่วนของเงินกู้ยืมระยะยาวที่ครบกำหนดชำระภายใน 1 ปี ในปี 2545
จำนวน 256.04 ล้านบาทและในปี 2546 จำนวน 222.90 ล้านบาท

หากพิจารณาเงินกู้ยืมจากสถาบันการเงินในช่วงที่ผ่านมาจะเห็นว่าเงินกู้ยืมของบริษัทจะเป็นเงินกู้ยืมระยะยาวเกือบทั้งหมด
ทั้งนี้บริษัทได้ตระหนักถึงความเสี่ยงด้านสภาพคล่องจากการถูกเรียกคืนเงินกู้หรือการไม่ต่ออายุสัญญาเงินกู้ในช่วงที่เศรษฐกิจไม่ดี
และมีนโยบายที่จะป้องกันความเสี่ยงด้านนี้
ด้วยการใช้วงเงินกู้ยืมระยะยาวที่มีอายุการชำระคืนสอดคล้องกับกระแสเงินสดที่ได้รับชำระค่างวดจากลูกหนี้มาโดยตลอด
รวมทั้งการจัดหาเงินทุนจากการเพิ่มทุน
ตลอดจนการควบคุมการจัดเก็บค่างวดจากลูกหนี้อย่างมีประสิทธิภาพ
เพื่อลดความเสี่ยงจากความไม่สัมพันธ์กันของแหล่งที่มาและใช้ไปของเงินทุน โดย ณ วันที่ 31
ธันวาคม 2546 บริษัทมีภาระที่จะต้องจ่ายชำระคืนเงินกู้ยืมที่ครบกำหนดชำระภายใน 1 ปี จำนวน
233.13 ล้านบาท ในขณะที่บริษัทมีค่างวดที่จะได้รับชำระจากพอร์ตลูกหนี้ภายใน 1 ปี จำนวน
389.14 ล้านบาท ซึ่งพอเพียงต่อการชำระหนี้ดังกล่าว
(รายละเอียดความสัมพันธ์ของแหล่งที่มาและใช้ไปของเงินทุน ปรากฏในส่วนที่ 2 ข้อ 12.2
คำอธิบายและการวิเคราะห์ฐานะการเงินและผลการดำเนินงาน)

1.3 ความเสี่ยงด้านการตลาดและการแข่งขัน

การขยายตัวของตลาดรถยนต์ที่มียอดจำหน่ายเพิ่มขึ้นในช่วงที่ผ่านมา
ประกอบกับการที่รัฐบาลเปิดโอกาสให้ผู้ประกอบการรายใหม่เข้ามาในธุรกิจเช่าซื้อและลิสซิ่งได้อย่างเสรี
ทำให้ผู้ประกอบการรายใหม่เข้ามาในธุรกิจเพิ่มขึ้น
โดยเฉพาะผู้ประกอบการที่เป็นบริษัทในเครือของผู้ผลิตและผู้แทนจำหน่ายรถยนต์
ที่ต้องการรักษาและขยายส่วนแบ่งการตลาดรถยนต์ให้เพิ่มขึ้น
ทำให้การแข่งขันในธุรกิจเช่าซื้อมากขึ้นโดยมุ่งเน้นที่การลดอัตราดอกเบี้ย
ส่งผลให้อัตราดอกเบี้ยในตลาดเช่าซื้อปรับตัวลดลงมาโดยตลอดโดยเฉพาะอย่างยิ่งในกลุ่มเช่าซื้อรถยนต์ใหม่ที่เน้นการให้สินเชื่อสำหรับรถยนต์ใหม่ในค่ายของตนเป็นหลัก
ถึงแม้ผู้ประกอบการเหล่านั้นจะไม่ใช่คู่แข่งโดยตรงของบริษัท
แต่ก็ยังมีผู้ประกอบการอื่นๆรวมทั้งผู้ประกอบการที่เป็นบริษัทในเครือของสถาบันการเงินหลายแห่งพยายามลดความเสี่ยงจากการแข่งขัน
ด้วยการเปลี่ยนกลยุทธ์จากเดิมที่เคยเน้นการให้สินเชื่อแก่รถยนต์ใหม่เป็นหลัก
มาเป็นการขยายธุรกิจไปยังสินเชื่อเพื่อรถยนต์มือสองที่อัตราดอกเบี้ยสูงกว่ารถยนต์ใหม่มากขึ้น
ส่งผลให้การแข่งขันในธุรกิจเช่าซื้อรถยนต์มือสองเพิ่มขึ้นตามไปด้วย
โดยอัตราดอกเบี้ยในตลาดรถยนต์มือสองได้ลดลงจากร้อยละ 11 ในช่วงปี 2543 เป็นร้อยละ 5.50
ในปี 2546

จากภาวะการแข่งขันดังกล่าวบริษัทได้มีการปรับตัวและพัฒนาระบบงาน ระบบคอมพิวเตอร์
และบุคลากรเพื่อรองรับการแข่งขัน โดยอาศัยความคล่องตัวและนโยบายที่ยืดหยุ่น
และความชำนาญด้วยประสบการณ์อันยาวนานในธุรกิจ การให้บริการที่ดีรวดเร็วแก่ลูกค้า
การรักษาความสัมพันธภาพและการให้ผลตอบแทนที่ดีแก่ผู้จำหน่ายรถยนต์
รวมทั้งการขยายความสัมพันธ์กับผู้จำหน่ายรถยนต์มือสองให้มากขึ้น
ผลของการแข่งขันทำให้บริษัทมีค่าใช้จ่ายในการพัฒนาด้านต่างๆ
เพิ่มขึ้นในขณะที่อัตราส่วนต่างอัตราดอกเบี้ยลดลง แต่พอร์ตของสินเชื่อได้ขยายตัวขึ้นอย่างมากในปี
2545 และ ปี 2546 ทำให้บริษัทสามารถมีกำไรเพิ่มขึ้นได้ ทั้งนี้ หากพิจารณากำไรก่อนภาษีเงินได้
บริษัทสามารถมีกำไรก่อนภาษีเงินได้เพิ่มขึ้นจาก 15.05 ล้านบาท ในปี 2545 เป็น 27.72
ล้านบาท ในปี 2546 หรือเพิ่มขึ้นร้อยละ 84.16
โดยไม่ใช้การแข่งขันด้านราคาจนทำให้เกิดผลขาดทุนในการทำการตลาด

1.4 ความเสี่ยงจากการปล่อยสินเชื่อรถยนต์มือสอง

การทำตลาดสินเชื่อในกลุ่มรถยนต์ใหม่และรถยนต์มือสอง
จะมีความแตกต่างกันในด้านความเสี่ยงของการให้สินเชื่อ
และความแตกต่างกันในด้านผลตอบแทนที่ได้รับ
กล่าวคือการให้สินเชื่อแก่รถยนต์มือสองถึงแม้จะมีผลตอบแทนที่ดีกว่าการให้สินเชื่อแก่รถยนต์ใหม่
แต่ก็มีความเสี่ยงมากขึ้นโดยเฉพาะความเสี่ยงจากการประเมินคุณภาพของรถยนต์มือสองที่เป็นหลักประกัน
ซึ่งบริษัทพยายามที่จะลดความเสี่ยงในด้านนี้ด้วยการคัดเลือกทีมงานที่มีประสบการณ์และความเชี่ยวชาญในการประเมินคุณภาพรถยนต์และการทำตลาดสินเชื่อรถยนต์มือสองโดยเฉพาะ
รวมทั้งคัดเลือกผู้จำหน่ายรถยนต์มือสองที่ได้มาตรฐานมีฐานะการเงินที่มั่นคง
และเสนอขายรถยนต์มือสองที่มีคุณภาพและมีราคาที่เหมาะสม
อันจะเป็นการช่วยลดความเสี่ยงด้านคุณภาพรถยนต์และช่วยสร้างความมั่นใจให้กับลูกค้าของบริษัท
ทั้งนี้
ที่ผ่านมาบริษัทไม่มีความเสียหายอันเกิดจากการผิดพลาดในการประเมินคุณภาพรถยนต์ที่เป็นหลักประกันในการให้สินเชื่อ
ซึ่งสามารถพิจารณาได้จากกำไรขาดทุนจากการขายรถยึด (รายละเอียดตามข้อ 1.6)

1.5 ความเสี่ยงจากการดำเนินงานอันเกิดจากสินเชื่อที่ไม่ก่อให้เกิดรายได้

ในการประกอบธุรกิจด้านสินเชื่อ
ผู้ประกอบการทุกรายมีโอกาสที่จะได้รับความเสี่ยงจากสินเชื่อที่ไม่ก่อให้เกิดรายได้
หากไม่มีความระมัดระวัง รวมทั้งไม่มีมาตรการในการอนุมัติ ควบคุมและติดตามสินเชื่อที่ดีพอ
เพื่อลดความเสี่ยงดังกล่าวบริษัทจึงได้มีมาตรการด้านสินเชื่อที่เข้มงวดทุกขั้นตอน
มีการป้องกันความเสี่ยงจากตัวลูกหนี้
โดยการค้ำประกันบุคคลและการกำหนดเงินดาวน์ของลูกหนี้ในปริมาณที่เหมาะสมกับความเสี่ยงของลูกหนี้แต่ละราย
รวมทั้งมีการตั้งสำรองในกรณีที่เกิดหนี้สงสัยจะสูญอย่างเพียงพอตามเกณฑ์ของบริษัท
ตลอดจนยังมีระบบการตรวจสอบ
ควบคุมภายในและการรายงานที่ดีมีประสิทธิภาพที่สามารถช่วยลดปัญหาสินเชื่อที่ไม่ก่อให้เกิดรายได้
และป้องกันการทุจริตที่เกิดขึ้นภายในองค์กรได้

ในปี 2545 และ 2546 บริษัทมีลูกหนี้ที่ระงับการรับรู้รายได้ โดยเป็นลูกหนี้ที่ค้างชำระตั้งแต่ 5
เดือนขึ้นไปและเป็นหนี้ฟ้องร้องที่ศาลตัดสินแล้ว จำนวน 16.28 ล้านบาท และ 32.11 ล้านบาท
คิดเป็นร้อยละ 2.22 และ 3.61 ของยอดลูกหนี้รวมตามลำดับ
ทั้งนี้การเพิ่มขึ้นของลูกหนี้ที่บริษัทระงับการรับรู้รายได้ดังกล่าวมีสาเหตุจากคุณภาพลูกหนี้ที่ลดลง
อย่างไรก็ตามบริษัทตระหนักถึงความเสี่ยงในเรื่องดังกล่าวและพยายามที่จะดูแลติดตามการชำระหนี้ค่างวดของลูกหนี้ให้รัดกุมยิ่งขึ้น
โดยได้มีการดำเนินการเร่งรัดทุกรูปแบบเพื่อให้หนี้ที่ค้างชำระกลับมาได้มากและรวดเร็วที่สุด
นอกจากนี้บริษัทได้เข้าร่วมเป็นสมาชิกของ บริษัท ข้อมูลเครดิตไทย จำกัด
เพื่อประโยชน์ในด้านข่าวสารข้อมูลและการตรวจสอบสถานะของลูกหนี้เพื่อช่วยลดความเสี่ยงด้านคุณภาพลูกหนี้

1.6 ความเสี่ยงจากการจำหน่ายรถยนต์ที่ยึดคืนมา

รถยนต์ที่บริษัทยึดคืนมาจะถูกนำมาจำหน่ายด้วยวิธีการประมูลหรือประกาศขาย
หากเงินที่ได้จากการจำหน่ายรถยึดไม่พอชำระหนี้ที่มีอยู่กับบริษัท
บริษัทสามารถเรียกร้องส่วนที่ขาดจากลูกหนี้หรือผู้ค้ำประกันได้
แต่ในกรณีที่บริษัทไม่สามารถเรียกร้องหนี้ส่วนที่ขาดได้ บริษัทจะมีผลขาดทุนจากการจำหน่ายรถยึด
ซึ่งราคาจำหน่ายรถยึดจะขึ้นกับคุณภาพ อายุ และความนิยมของรถยนต์
รวมทั้งขึ้นกับสภาพตลาดและความต้องการรถยนต์ในขณะนั้น
อย่างไรก็ตามความเสี่ยงจากการขาดทุนอันเกิดจากการขายรถยนต์ที่ยึดคืนมา
ในกรณีของรถยนต์มือสองนั้นโดยทั่วไปจะน้อยกว่ากรณีของรถยนต์ใหม่
เนื่องจากการลดลงของราคารถยนต์ตามอายุการใช้งานแต่ละปีนั้นจะมีอัตราสูงในกรณีของรถยนต์ใหม่
และมีอัตราชะลอลงในช่วงที่รถยนต์มีอายุการใช้งานมากขึ้น

ในปี 2545 บริษัทมีรถยนต์ที่ยึดคืนมาและจำหน่ายไปจำนวน 53 คัน มูลค่ารวม 19.44 ล้านบาท*
คิดเป็นร้อยละ 2.06 ของรถยนต์ทั้งหมดที่มีการทำสัญญาเช่าซื้อกับบริษัท และในปี 2546
บริษัทมีรถยนต์ที่ยึดคืนมาและจำหน่ายไปจำนวน 114 คัน มูลค่ารวม 42.77 ล้านบาท*
คิดเป็นร้อยละ 3.52 ของรถยนต์ทั้งหมดที่มีการทำสัญญาเช่าซื้อกับบริษัท โดยในปี 2545 และ ปี
2546 บริษัทมีผลขาดทุนจากการขายรถยนต์ที่ยึดมาดังกล่าว จำนวน 0.18 ล้านบาท และ 1.61
ล้านบาทตามลำดับ

[* มูลค่ารถยนต์ที่ยึดคืน = มูลค่ายอดหนี้คงเหลือ – ดอกผลที่ยังไม่รับรู้ + ค่าใช้จ่ายในการยึดรถ]

7.  ความเสี่ยงจากการพึ่งพิงบุคลากรที่มีความชำนาญเฉพาะ

เนื่องจากธุรกิจของบริษัทต้องอาศัยบุคลากรด้านการตลาดสินเชื่อที่มีความรู้ ความชำนาญ
และประสบการณ์ในการตรวจสอบสภาพ และราคาตลาดของรถยนต์มือสองได้เป็นอย่าดี
รวมทั้งบุคลากรด้านการดูแลและเร่งรัดสินเชื่อที่มีความชำนาญในการติดตามลูกค้า
ปัจจุบันบริษัทมีบุคลากรที่รับผิดชอบด้านการตลาดสินเชื่อจำนวน 8 คน
และบุคลากรที่ทำงานด้านดูแลและเร่งรัดหนี้สินเชื่อ 13 คน
ซึ่งเหมาะสมและเพียงพอต่อการดูแลพอร์ตรถยนต์ในปัจจุบัน
โดยส่วนใหญ่บุคลากรเหล่านั้นทำงานกับบริษัทมาเป็นระยะเวลานาน
โดยบริษัทไม่เคยเกิดวิกฤตจากการขาดแคลนบุคลากรดังกล่าว อย่างไรก็ตาม
หากบริษัทสูญเสียบุคลากรดังกล่าวไปบ้าง อาจมีผลกระทบต่อการดำเนินงานในระยะสั้นของบริษัทได้
อย่างไรก็ตาม บริษัทได้มีการพัฒนาความรู้และการการผึกอบรมให้แก่พนักงานอย่างสม่ำเสมอ
รวมทั้งบริษัทมีมาตรการจูงใจให้บุคคลเหล่านั้นทำงานอยู่กับบริษัทในระยะยาวเพื่อลดความเสี่ยงจากการสูญเสียบุคลากรดังกล่าวไป
ซึ่งได้แก่ การสร้างสายการเติบโตในองค์กร (Career Path) ที่ชัดเจน
การให้ผลตอบแทนที่เหมาะสมและจูงใจ
รวมทั้งการให้พนักงานมีส่วนร่วมในความเป็นเจ้าของด้วยการถือหุ้นในบริษัท
ทั้งนี้บริษัทได้มีการจัดสรรหุ้นให้กับพนักงานพร้อมกับการเสนอขายหุ้นให้แก่ประชาชนทั่วไปในครั้งนี้ด้วย

8.  ความเสี่ยงจากโอกาสในการก่อหนี้เพิ่มในอนาคต

ตามมติที่ประชุมวิสามัญผู้ถือหุ้นของบริษัทครั้งที่ 4/2546 เมื่อวันที่ 29 สิงหาคม 2546
ได้อนุมัติให้บริษัทออกและเสนอขายหุ้นกู้ให้แก่ประชาชนทั่วไป (Public Offering)
และ/หรือให้แก่ผู้ลงทุนโดยเฉพาะเจาะจง
และ/หรือผู้ลงทุนสถาบันในคราวเดียวกันหรือต่างคราวกันตามประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง
ในวงเงินไม่เกิน 1,000 ล้านบาท
โดยมอบหมายให้ให้คณะกรรมการบริษัทเป็นผู้พิจารณากำหนดรายละเอียดและเงื่อนไขอื่น ๆ
ในการออกและเสนอขายหุ้นกู้ต่อไป

ณ วันที่ 31 ธันวาคม 2546 บริษัทมีหนี้สินรวม และส่วนของผู้ถือหุ้น 625.53 ล้านบาท และ
331.96 ล้านบาท ตามลำดับ และมีอัตราส่วนหนี้สินต่อส่วนของผู้ถือหุ้นเท่ากับ 1.88 เท่า
ซึ่งหากบริษัทออกหุ้นกู้ทั้งจำนวนดังกล่าวในทันที
จะทำให้บริษัทมีภาระหนี้สูงขึ้นและมีอัตราส่วนหนี้สินต่อส่วนของผู้ถือหุ้นที่เพิ่มสูงขึ้นเป็น 4.90 เท่า
อย่างไรก็ตามในการออกหุ้นกู้ดังกล่าว บริษัทจะพิจารณาถึงเหตุผล ความจำเป็น
และจำนวนที่เหมาะสมในการออกหุ้นกู้แต่ละครั้ง โดยคำนึงถึงโครงสร้างทางการเงินของบริษัท
เพื่อประโยชน์ของบริษัทและผู้ถือหุ้นเป็นสำคัญ

1.9
ความเสี่ยงจากการลดลงของราคาหุ้นอันเนื่องมาจากการเสนอขายหุ้นแก่พนักงานในราคาที่ต่ำกว่าการเสนอขายหุ้นแก่ประชาชน

ในการเสนอขายหุ้นเพิ่มทุนในครั้งนี้ บริษัทได้มีการเสนอขายหุ้นให้แก่กรรมการและพนักงานจำนวน
1.0 ล้านหุ้น คิดเป็นร้อยละ 1.22 ของทุนเรียกชำระแล้วภายหลังการเพิ่มทุนในครั้งนี้
โดยมีราคาเสนอขายหุ้นให้แก่พนักงานในราคาหุ้นละ 5.10 บาท
ซึ่งเป็นราคาที่ต่ำกว่าราคาเสนอขายหุ้นให้แก่ประชาชน ประมาณร้อยละ 20
ผู้ลงทุนทั่วไปที่จองซื้อหุ้นจึงอาจมีความเสี่ยงจากการลดลงของราคาหุ้นภายหลังหุ้นเข้าซื้อขายในตลาดหลักทรัพย์ได้
ทั้งนี้บริษัทได้กำหนดระยะเวลาห้ามขายหุ้นในส่วนที่ได้จัดสรรให้กรรมการและพนักงานในครั้งนี้เป็นระยะเวลา
3 เดือน นับแต่วันที่หุ้นของบริษัทเริ่มทำการซื้อขายในตลาดหลักทรัพย์แห่งประเทศไทย
อย่างไรก็ตามกรรมการ ผู้บริหารและบุคคลที่เกี่ยวข้องกับบุคคลดังกล่าว ที่ถือหุ้นเกินร้อยละ 0.5
ของทุนชำระแล้วก่อนการเสนอขายหุ้นในครั้งนี้ จะถูกห้ามขายหุ้นเป็นระยะเวลา 1 ปี 6 เดือน
นับแต่วันที่หุ้นของบริษัทเริ่มทำการซื้อขายในตลาดหลักทรัพย์แห่งประเทศไทย
โดยภายหลังจากวันที่หุ้นของบริษัทเริ่มทำการซื้อขายในตลาดหลักทรัพย์ครบกำหนดระยะเวลาทุกๆ 6
เดือน บุคคลดังกล่าวจะสามารถทยอยขายหุ้นได้ในจำนวนร้อยละ 25
ของจำนวนหุ้นทั้งหมดที่ถูกสั่งห้ามขาย
ดังนั้นผู้ลงทุนทั่วไปที่จองซื้อหุ้นที่เสนอขายในครั้งนี้จึงมีความเสี่ยงจากการลดลงของราคาหุ้น
หากกรรมการ และ/หรือพนักงานของบริษัทขายหุ้นภายหลังระยะเวลาห้ามขายหุ้นดังกล่าว

1.10 ความเสี่ยงจากอิทธิพลในการบริหารงานของผู้ถือหุ้นรายใหญ่

บริษัทมีผู้ถือหุ้นรายใหญ่ คือ กลุ่มตระกูลวีระพงษ์และตันตราภรณ์ ซึ่งถือหุ้นรวมกันประมาณร้อยละ 82
ของจำนวนหุ้นที่จำหน่ายได้แล้วทั้งหมดของบริษัท ซึ่งสัดส่วนการถือหุ้นที่มากกว่า 3 ใน 4 ดังกล่าว
ทำให้ผู้ถือหุ้นรายใหญ่ดังกล่าวมีอำนาจในการควบคุมบริษัทและมีอิทธิพลต่อการตัดสินใจของบริษัทในทุกเรื่องที่ต้องได้รับอนุมัติจากที่ประชุมผู้ถือหุ้น
อย่างไรก็ตาม สัดส่วนการถือหุ้นของกลุ่มผู้ถือหุ้นใหญ่ดังกล่าวจะลดลงเหลือประมาณร้อยละ 62
ของจำนวนหุ้นที่จำหน่ายได้แล้วทั้งหมดภายหลังการเสนอขายหุ้นต่อประชาชน
กรรมการและพนักงานในครั้งนี้
ซึ่งยังคงเป็นเสียงส่วนใหญ่ที่สามารถควบคุมมติที่ประชุมผู้ถือหุ้นได้เกือบทั้งหมด
ยกเว้นเรื่องที่กฎหมายหรือข้อบังคับบริษัทกำหนดให้ต้องได้รับเสียง 3 ใน 4 ของที่ประชุมผู้ถือหุ้น
ดังนั้น
ผู้ถือหุ้นรายอื่นจึงอาจไม่สามารถรวบรวมคะแนนเสียงเพื่อตรวจสอบและถ่วงดุลเรื่องที่ผู้ถือหุ้นใหญ่เสนอได้